


PARLAMENTUL  ROMÂNIEI

CAMERA DEPUTAŢILOR
	COMISIA JURIDICA, DE  DISCIPLINĂ

ŞI IMUNITĂŢI
	Bucureşti, 22 martie 2011

Nr. PL-x 79/2011


RAPORT

asupra proiectului de Lege pentru ratificarea Convenţiei europene revizuită în materia adopţiei de copii, adoptată la Strasbourg la 27 noiembrie 2008 şi semnată de Romania la Strasbourg la 4 martie 2009
În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată spre dezbatere, în fond, cu proiectul de Lege pentru ratificarea Convenţiei europene revizuită în materia adopţiei de copii, adoptată la Strasbourg la 27 noiembrie 2008 şi semnată de Romania la Strasbourg la 4 martie 2009, trimisă cu adresa nr. PL-x. 79 din 7 martie 2011 şi înregistrată la Comisia juridică, de disciplină şi imunităţi  cu nr. 144 din 9 martie 2011.

Potrivit prevederilor art. 75 alin. (3) din Constituţia României, republicată, şi ale art.92 alin.(8) pct.1 din Regulamentul Camerei Deputaţilor, republicat, cu modificările ulterioare, Camera Deputaţilor este primă Cameră sesizată.

Consiliul Legislativ a avizat favorabil proiectul de Lege, conform avizului nr. 1547 din 14 decembrie 2011.

Proiectul de Lege are ca obiect de reglementare ratificarea Convenţiei europene revizuită în materia adopţiei de copii, adoptată la Strasbourg la 27 noiembrie 2008 şi semnată de Romania la Strasbourg la 4 martie 2009.
Comisia pentru sănătate şi familie a avizat negativ proiectul de Lege, conform avizului nr.28/61 din 24 martie 2011.
Comisia pentru drepturile omului, culte şi problemele minorităţilor naţionale a avizat favorabil proiectul de Lege, conform avizului nr. 25/91 din 23 martie 2011.

Comisia pentru politică externă a avizat favorabil proiectul de Lege, conform avizului nr. PL-x 79 din data de 17 martie 2011.
În conformitate cu prevederile art.61 din Regulamentul Camerei Deputaţilor, republicat, cu modificările ulterioare, membrii Comisiei juridice, de disciplină şi imunităţi au examinat proiectul de Lege, avizele comunicate şi avizul consiliului Legislativ, în şedinţa din 22 martie 2011.
La şedinţa Comisiei juridice, de disciplină şi imunităţi din 22 martie 2011, au fost prezenţi 17 deputaţi din totalul de 22  membri ai acesteia. 
La dezbaterea proiectului de Lege a participat, în calitate de invitat, domnul Ştefan Gati – secretar general adjunct al Guvernului Romaniei. 

În urma dezbaterii, membrii Comisiei au hotărât, cu  unanimitate de voturi, să propună plenului Camerei Deputaţilor, spre dezbatere şi adoptare, raportul de adoptare a proiectului de Lege pentru ratificarea Convenţiei europene revizuită în materia adopţiei de copii, adoptată la Strasbourg la 27 noiembrie 2008 şi semnată de Romania la Strasbourg la 4 martie 2009.
Proiectul de lege face parte din categoria legilor ordinare, potrivit prevederilor art. 73 din Constituţia României, republicată.

